cyanic-selkie/wikianc huggingface dataset:
Vindafjord
Tusenårssted
Tidligere Vindafjord kommunes tusenårssted er et parkanlegg med skulptur og amfi ved rådhuset i Sandeid (nå kommunehus). Tidligere Ølen kommunens tusenårssted er parken «Joa-Kari» i sentrum av Ølen. Navnet er etter ei kone som bodde der i eldre tider. Den nye kommunen har valgt Ølen kommunes tusenårssted i Ølen som den nye kommunens tusenårssted.
Tsing Ma-broen
Hovedspennvidden er på 1377 meter. Intet annet brospenn med jernbanespor er så langt. Broen er 41 meter.
Tsing Ma-broen er del av Lantau Link, som knytter Hongkong til Chek Lap Kok, der lufthavnen Hongkong Chek Lap Kok befinner seg.
Troy Isley
Troy Isley (født 5. september 1998) er en amerikansk bokser.
Han representerte USA under Sommer-OL 2020 i Tokyo, hvor han ble utslått i åttendedelsfinalen.
Kjempevannkalver
Kjempevannkalver (Dytiscinae) er en underfamilie av biller og tilhører familiegruppen vannkalver. I Norge finnes 15 arter. De største to er stor vannkalv som er ganske vanlig, mens bred vannkalv er sjelden og fredet i Norge.
Utseende
Kjempevannkalver er mellom 15 og 50 millimeter lang som voksen. Larven er i sine siste larvestadier omtrent dobbelt så stor. Kjempevannkalver har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Fargen er vanligvis svart og gul. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Kroppen er nokså flattrykt, mye bredere enn høy. Fasettøynene er relativt små og ikke utstående. Antennene er trådformede.
Hunnen har alminnelige framføtter, mens hannen har brede framføtter. De er utvidet med noen sugeskåler den bruker under paring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.
Levevis
Både de voksne billene og larvene, er  rovdyr. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig. Kjempevannkalver har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Kjempevannkalver tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie, en hvileperiode, der vannkalvens indre og ytre organer endres. Vannkalver lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.
Systematisk inndeling
Oversikten følger Artsdatabankens regler og de arter som er funnet i Norge eller antas å kunne bli oppdaget her. Angitt antall funn i Norge er fra september 2020. Det er mulig å søke flere opplysninger med navnet hos Artsdatabanken eller se fullstendig utbredelse og data for en art eller gruppe hos Artskart.
Reidar Mehl
Reidar Arne Mehl (født 1937) er en norsk zoolog og entomolog.
Mehl ble cand.real. i zoologi ved Universitetet i Oslo i 1966.
Han startet karrieren ved Zoologisk museum i Oslo (1967–1974) og kom deretter til Folkehelseinstituttet (1974–2007) der han var ansatt ved avdelingen for skadedyrkontroll. Han er spesialist på insekter og skadedyr, og har blitt regnet som en av Norges fremste eksperter på flått og mygg.
Arvefeste
Arvefeste er en form for jordleie som var vanlig tidligere. Arvefeste kunne være begrenset i tid, eller evigvarende. Festeren kunne disponere arealet, oftest en tomt, til bebyggelse mot å betale en årlig avgift, en ‘’festeavgift’’. Arvefeste gjelder ikke skyldsatt eiendom; ordningen ble vanligvis brukt for eindommer av tomtestørrelse (ikke jordbrukseiendommer), og skatt på eiendommen skulle fortsatt betales av grunneieren.
Ved inngåelse av avtaler om arvefeste ble det vanligvis krevd en innfestingssum. Dette var et engangsbeløp.
Arvefeste uten tidsbegrensning, med mulighet til å overføre festet til tredjepart, var i virkeligheten en form for eiendomsoverdragelse mot årlig avgift.
Historikk
Avtaler om arvefeste ble særlig mye brukt på 1800-tallet, og var særlig hyppig på Agder. Ordningen gjaldt særlig mindre tomter, som ble fradelt på udyrket mark; tomtene var ofte så store at en kunne dyrke poteter selv. Fra arvefesterens side har ordningen flere gunstige sider. Ordningen ga rimelige, selveide boliger. Alternativet kunne vært en husmannskontrakt. En undersøkelse i Søndeled viser at få betalte innfestingssum, og i de tilfelle det ble betalt var avgiften liten. Den årlige leien var heller ikke stor, men på lengre sikt ville summen svare til en reel kjøpesum. I noen tilfelle ble festet etter 15 - 20 år utskilt og matrikulert. Arvefestet fungerer da som en overgangsordning fram til frikjøpt eiendom som det ikke lenger betales avgift for. Tinglysing av arvefestebrev var mindre kostbart enn omkostningene med skylddelingsforretning og tinglysing av skjøter. Skattlegging var fram til |1865 hovedsakelig knyttet til eiendom. Matrikulert jord ble skattlagt, skatt for umatrikulert jord ble belastet hovedbruket. Den årlige avgiften skulle dekke skatt og kanskje være en avbetaling for kjøpesummen.
Grunneieren som tegnet et arvefestebrev hadde ofte også rollen som arbeidsgiver. Han var ofte eier av skipsverft og/eller huggeplasser for trelast som skulle eksporteres, og hadde stor interesse for stabil og god arbeidskraft. Dette var i en tid det var viktig å bo nær arbeidsplassen.
Se også
Tomtefeste
Christiane Krause
Christiane Krause (født 14. desember 1950 i Berlin), tysk friidrettsutøver som deltok i de olympiske leker 1972 i München.
Krause ble olympisk mester i friidrett under Sommer-OL 1972 i München. Hun var med på det vesttyske stafettlaget som vant 4 x 100 meter stafett for damer, med tiden 42,81 som var verdensrekord, foran Øst-Tyskland og Cuba. De andre på laget var Ingrid Becker, Annegret Richter og Heide Rosendahl.
Pseudomigadops
Pseudomigadops er en slekt av løpebiller.
Utseende
Middelsstore, litt brede, svarte løpebiller.
Utbredelse
Slekten finnes i Argentina og Falklandsøyene.
Rothaugentunnelen
Rothaugentunnelen er en 195 meter lang tunnel i Sjøgaten i Bergen. Den ble bygget som jernbanetunnel mellom 1917 og 1920, og er kun 3,5 meter bred. I 1974 ble tunnelen tatt i bruk som kollektivfelt, men er i dag reservert syklister.
Luiza Machado
Luiza Machado (født 20. mars 1965) er en brasiliansk volleyballspiller.
Hun representerte Brasil under Sommer-OL 1984 i Los Angeles, hvor hun ble nummer 7.
Dilshodbek Ruzmetov
Dilshodbek Ruzmetov (født 12. mars 1999) er en usbekisk bokser.
Han representerte Usbekistan under Sommer-OL 2020 i Tokyo, hvor han ble utslått i åttendedelsfinalen.
Kvartil
Utregning
En kvartil kan regnes ut ved å dele en sortert liste med målinger i fire, for så å hente ut verdien til målingene mellom hver fjerdededel av listen. For å hente ut verdien til målingen mellom 1. og 2. kvartil (nedre kvartil) symbolisert Q1, verdien til målingen mellom 2. og 3. kvartil (median) symbolisert M og verdien til målingen mellom 3. og 4. kvartil (øvre kvartil) symbolisert Q3. For å finne nummeret i listen til målingen til Q1 kan vi bruke formelen, hvor n er antall verdier:
For å finne M:
For å finne Q3:
Vær oppmerksom at dersom (n + 1)/4 ikke er blir et naturlig tall, vil svaret for Q1 og Q3 bli en brøk. Da må verdiene vektes mot hverandre.
Kvartilbredde
Kvartilbredden er differansen mellom den øvre og nedre kvartil.
Ettersom kvartilbredden ikke blir påvirket av de 25 % største eller minste verdiene, blir det et godt spredningsmål, selv om de originale verdiene var skjevt fordelt.
Kvartilavvik
Kvartilavviket er definert som halvparten av kvartilbredden.
Eksempler
Eksempel 1
Datasett: 6, 47, 49, 15, 42, 41, 7, 39, 43, 40, 36
Sortert datasett: 6, 7, 15, 36, 39, 40, 41, 42, 43, 47, 49
Eksempel 2
Sortert datasett: 7, 15, 36, 39, 40, 41
Eksempel 3
Se også
Median
Kvantil Quantil Medidas de posición no central Квантиль Квантиль
Tyrkvisjonens sangkonkurranse 2014
Bakgrunn og format
Ved avslutningen av tyrkvisjonsfinalen den 21. desember 2013 ble det offentliggjort at den russiske byen Kazan skulle være kulturhovedstad og arrangørsted i 2014. Arenaen for konkurransen var idrettshallen TatNeft med en publikumskapasitet på over fem tusen. Programledere i delfinalen og finalen var Narmin Agaeva, Ranil Nuriov og Artem Shalimov.
Produksjonsselskapene var den tatariske TV-kanalen Maidan og tyrkiske TMB TV. Tyrkvisjonens sangkonkurranse 2014 hadde et budsjett på 4 053 000 dollar, ble kringkastet på 38 ulike TV-kanaler til rundt tre hundre millioner mennesker og hadde et anslått seertall på tre millioner. Under finalen var åtte tusen publikummere og inviterte gjester tilstede i TatNeft-arenaen.
Den endelige listen over deltakerland og -regioner var klar den 18. november, etter at Tuva var den siste regionen som meldte seg på. Til sammen 25 deltakere representerte 26 ulike land og regioner i delfinalen, hvorav de femten deltakerne med best plassering gikk videre til finalen. Vinneren av konkurransen fikk en kontrakt med TMB TV og mottok et pengebeløp tilsvarende 720 000 rubler.
Hver melodi ble introdusert med et «postkort» som presenterte artistene i en kulturell sammenheng. I bakgrunnen ble det presentert et utdrag av regionens deltakermelodi gjort i en pianoversjon. Postkortene hadde litteratur som et gjennomgangstema, og de ble avsluttet med at et bokmerke med et påtrykk av deltakerregionens flagg ble lagt inn i en åpnet bok.
Ploion
Ploion er et gresk ord fra antikken. Ordet er en generell betegnelse på fartøy til sjøs, fra en mindre båt til et større skip. Ordet ploion kan også mente ploia eller ploiarion.
Tyrkvisjonens sangkonkurranse 2014
Deltakere
Av de 25 deltakerlandene og -regionene deltok Albania, Bulgaria, Iran, Moskva by, Turkmenistan og Tyskland for første gang. Altaj, Hviterussland, Sjoria i Kemerovo, Kosovo og Nord-Kypros - som deltok i 2013 - deltok ikke i konkurransen. Nord-Kypros, som skulle delta med İpek Amber og melodien «Sessiz gidiş», og Kosovo måtte trekke seg som følge av at regionene ikke var anerkjent som selvstendige stater av Den russiske føderasjon.
Ploion
Ploion Hellenikon er en betegnelse benyttet i Egypt på fartøyer bygd av greske båtbyggerne i Egypt eller Hellas. Ploia Hellénika er en betegnelse på greskbygde båter eller skip.
Tyrkvisjonens sangkonkurranse 2014
Deltakere
Representantene for Kabardino-Balkaria og Karatsjajevo-Tsjerkessia, Irak og Romania deltok også i 2013.
Ploion
Sydde båter, det vil si båter som har blitt sydd sammen eller sammensnurret, ble betegnet som ploiarion rhapton. Grekerne var kjent med teknikken i den arkaiske tiden (800-500 f.Kr), men selve ordet «rhapton» er hentet fra markedet Rhapta på kysten av Øst-Afrika. I den lokale båtbyggingskunsten langs Det indiske hav har det helt frem til nyere tid blitt produsert sydde båter og skip, deriblant mtepen.
Tyrkvisjonens sangkonkurranse 2014
Avstemning
Resultatene i delfinalen og finalen ble avgjort av en tilstedeværende jury som besto av én representant fra hver av deltakerregionene. Hvert jurymedlem avga mellom ett og ti poeng til alle deltakermelodiene, med unntak av sin egen regions representant. Alle de 24 jurymedlemmene stemte også i finalen. Jurymedlemmenes avgitte poeng og regionenes samlede resultater ble offentliggjort etter alle opptredener etter regionenes startrekkefølge.
Ploion
Grekerne benyttet også betegnelsene ploion diftherion på en skinnbåt og ploion zeugmatikon, som kan bety «koble sammen», «feste sammen» eller «spenne for», var en mulig betegnelse på en katamaran.
Tyrkvisjonens sangkonkurranse 2014
Delfinale
Semifinalen ble åpnet av et musikk- og dansenummer fremført av show-teateret Sharm og Republikken Tatarstans statlige teaterdans Mgnovenie. Melodienes startrekkefølge ble avgjort ved en trekning foretatt på Grand Hotel Kazan 17. november. Tuva, som meldte seg på dagen etter trekningen, fikk tildelt startnummer 25. Som pauseunderholdning i delfinalen fremførte Eldar Qasımov melodien «Anladim». Femten melodier (merket i gult) gikk videre til finalen.
Finale
Finalen ble åpnet av et musikk- og dansenummer fremført av show-teateret Sharm og Republikken Tatarstans statlige teaterdans Mgnovenie. Som pauseunderholdning fremførte Sinan Akçıl melodien «Tabi tabi».
Finalebidrag og endelige resultater:
Carlsberg Station
Carlsberg Station er en S-togsstasjon på Vesterfælledvej i København.
Stasjonen ble oppført i perioden 2014–2016, og avløste den 3. juli 2016 den nærliggende Enghave Station, som samtidig ble lukket. Den nye stasjonen befinner seg utenfor Carlsberg Byen, hvor bryggeriet av samme navn hadde lokaler frem til 2008. På ca. samme sted lå fra 1937 til 1985 Carlsbergs egen godsstasjon Station Hof.
Carslberg Station er tegnet av Gottlieb Paludan Architects.
Fylkesvei 5734
Fylkesvei 5734 går mellom bygdesenteret Reed i Breim og bygda Årdal i Gloppen kommune.
Frem til 2019 hadde veien betegnelsen fylkesvei 694 (Sogn og Fjordane).
Sputnik 13
Sputnik 13 er et musikkalbum med Sputnik, utgitt i 2003.
Korn Ferry-touren 2019
Korn Ferry-touren 2019 var den 30. sesongen av Korn Ferry-touren, som ligger nivået under PGA-touren. Den startet 13. januar under navnet Web.com-touren, men skiftet navn i juni til Korn Ferry-touren. Sesongen besto av 27 turneringer, hvorav fem utenfor USA, mens de tre siste turneringene var en del av Korn Ferry-sluttspillet 2019 som ble avsluttet 2. september.
Kineseren Zhang Xinjun (#1), amerikaneren Robby Shelton (#2) og nordmannen Kris Ventura (#4) vant to turneringer hver denne sesongen og kvalifiserte seg for PGA-touren 2019/20 før sluttspillet. Venturas landsmann Viktor Hovland spilte ikke på touren, men kvalifiserte seg til sluttspillet og fikk der én av 50 faste plasser på PGA-touren 2019/20, i kamp med de 75 beste på poenglisten i Korn Ferry-touren og spillerne på 126.-200.-plass i FedEx-cupen.
Turneringer
Programmet under viser turneringene på Korn Ferry-touren 2019, som inkluderte fem nye turneringer. Numrene i parentes etter vinnernes navn viser antall seire på Korn Ferry-touren, inkludert den turneringen. Ingen akkumulerer mange seire på Korn Ferry-touren, ettersom suksess på dette nivået leder til opprykk på PGA-touren. Spillere som vant tre turneringer i sesongen ville umiddelbart rykket opp til PGA-touren 2018/19, men ingen klarte dette.
Associazione per la Rosa nel Pugno
Associazione per la Rosa nel Pugno («Assosiasjonen for rosen i knyttneven») var et italiensk sosialdemokratisk politisk parti som utgjorde den tredje komponenten i Rosa nel Pugno (RnP), i tillegg til Socialisti Democratici Italiani (SDI) og Radicali Italiani (RI). Partiet ble dannet i juli 2006 av de medlemmene av RnP som verken var medlem av SDI eller Rad, hovedsakelig Lanfranco Turci, Salvatore Buglio, Biagio De Giovanni og Luciano Cafagna, alle tidligere medlemmer av Democratici di Sinistra (DS).
Partiet ble i oktober 2007 en del av det nye Partito Socialista.
Renaldo Nehemiah
Renaldo «Skeets» Nehemiah (født 24. mars 1959 i Newark i New Jersey) er en amerikansk friidrettsutøver som dominerte øvelsen 110 meter hekk fra 1978 til 1981. Han satte verdensrekord på distansen tre ganger, og var den første løperen som løp distansen på under 13 sekunder. Han var rangert som verdens fremste hekkeløper fire år på rad. Han spilte også amerikansk fotball i National Football League (NFL) hvor han spilte wide receiver for San Francisco 49ers fra 1982 til 1985.
Amerikansk fotball
Til tross for at han ikke hadde spilt amerikansk fotball i college trente Nehemiah med flere lag i NFL i 1982, inkludert San Francisco 49ers, Pittsburgh Steelers, Washington Redskins, Dallas Cowboys, Philadelphia Eagles, New York Giants og New England Patriots; han signerte kontrakt med 49ers. I løpet av sine år som wide receiver tok han imot 43 pasninger for 754 yards, 17,5 yards i snitt, og fire touchdowns. Han var en del av laget som vant Super Bowl i 1984-sesongen, men spilte ikke en viktig rolle i seieren. Karrieren hans blir ofte sett på som en skuffelse – mange mener at den representerer en av de største feilstegene av 49ers' hovedtrener Bill Walsh – og Nehemiah blir ofte sammenlignet med friidrettsutøveren Jimmie "Oops" Hines som fikk kallenavnet fordi han hadde problemer med å ta imot pasninger. En fordel med Nehemiah var at når han var på banen ble motstandernes forsvar tvunget til å trekke dypt tilbake på banen. Han ble ofte dekket opp av to motspillere som i seg selv var en suksess. Etter at 49ers draftet Jerry Rice i første runde av draftet i 1985 gikk Nehemiah tilbake til friidretten etter han ble kuttet fra laget.
Korn Ferry-touren 2019
«The 25»: Topp-25 før Korn Ferry-sluttspillet 2019
De 25 spillerne i grunnspillet etter Portland Open, fikk medlemskap på PGA-touren 2019/20. De var også kvalifisert til Korn Ferry-sluttspillet 2019, med mulighet til å forbedre sin prioritetsranking.
«Finals 25»: Topp-25 i Korn Ferry-sluttspillet 2019
25 nye PGA-kort ble utdelt i Korn Ferry-sluttspillet 2019, til de 25 beste som ikke allerede var en del av «The 25». «The 25» hadde til gjengjeld en mulighet til å forbedre sin prioritetsranking.
7-Eleven
Norge
Det finnes 105 7-Eleven-kiosker i Norge, den første ble etablert i Stolmakergata på Grünerløkka i Oslo 13. september 1986. Narvesen kjøpte 7-Eleven i 1997 og fem år senere, i 2002, ble både Narvesen og 7-Eleven en del av Reitangruppen, som eier 7-Eleven-rettighetene for hele Skandinavia. Alle kioskene drives på franchisebasis.
7-Eleven i det politiske miljø
Under en debatt i Stortinget 5. november 2002 lanserte daværende justisminister Odd Einar Dørum begrepet «7-Eleven-mentaliteten» for å beskrive hvilke forventninger og holdninger som preger Norge i dag. «7-Eleven-mentaliteten» innebærer ifølge Dørum at «vi er blitt så vant til at vi når som helst kan gå ut og kjøpe alt som finnes, og det er på lager».
At et forretningskonsept brukes som beskrivende for tidsånden fra nasjonalforsamlingens talerstol, kan tolkes som en bekreftelse på at konseptet er tilpasset behovene og at det er godt kjent blant folk flest.
Historikk
Joe C. Thompson grunnla Southland Ice Company i Dallas i Texas i 1927. Selskapet var basert på salg av isblokker til private husholdninger. Sortimentet ble etter hvert større, i første omgang ble det utvidet til å omfatte melk, brød og egg. Navnet 7-Eleven ble introdusert i 1946. Da var det ikke lenger isblokkene, men åpningstidene som var viktigst.
Finn Johansen
Finn Johansen (født 24. mai 1939) er en norsk embetsmann og tidligere direktør for Vann- og avløpsetaten (VAV) i Oslo.
Oktober 2007: Forurenset drikkevann i Oslo
17. oktober 2007 kom Finn Johansen og Vann- og avløpsetaten i Oslo kommune under hard skyts fra media og Oslos befolkning etter at det ble funnet giardia-parasitter i drikkevannet på tre ulike stedet i Storo-området. Drikkevannet kom fra Oset vannrenseanlegg.
Johansens avgjørelser kom ytterligere i fokus da det ble kjent at legemiddelselskapet GE Healthcare oppdaget parasitter i vannet allerede 8. oktober. Vann- og avløpsetaten ble rutinemessig varslet omgående, men valgte å avvente nye prøver før det ble slått offentlig alarm. Spesielt kritisk ble det fremstilt at sykehusene ikke fikk beskjeden på et tidligere tidspunkt.
21. oktober ble drikkevannet i Oslo friskmeldt.
Lise Lothe
Lise Lothe (født Lise Lotte Nylund 9. desember 1967) er en norsk tidligere svømmer som representerte Fauske SK og Kristiansand SA.
Hun vant 14 NM-gull og 24 NM-medaljer i perioden 1981–1998. Hun vant kongepokalen i 1983.
Eduard Bloch
Liv og virke
I løpet av Blochs levetid hadde den lille landsbyen Frauenburg vært under tre flagg, det østerrikske, det tsjekkoslovakiske og så, som Sudetenland, under det tyske. Bloch studerte medisin i Praha, og gikk deretter inn i den østerrikske hær som lege. I 1899 ble han beordret til Linz i Oberösterreich. Etter å ha fullført tjenesten i hæren i 1901 bestemte han seg for å bli i Linz og åpne privat legepraksis der. To år etter kom familien Alois Hitler til byen og bosatte seg i forstaden Leonding. Kort etter døde faren.
Operation Buster-Jangle
Operation Buster-Jangle var en serie på syv (seks atmosfæriske og en underjordisk) atomprøvesprengninger utført av USA mot slutten av 1951, ved Nevada Test Site. Buster-Jangle var det første felles testprogrammet mellom DOD og Los Alamos National Laboratory. 6 500 soldater var involvert i øvelsene Desert Rock I, II, og III i forbindelse med testene. De siste to testene evaluerte kraterdannelsen av kjernefysiske enheter med lav sprengningskraft Denne operasjonen var etterfølgeren til Operation Tumbler-Snapper og forgjengeren til Operation Greenhouse.
Heloísa Roese
Heloísa Roese (født 14. oktober 1956) er en brasiliansk volleyballspiller.
Hun representerte Brasil under Sommer-OL 1984 i Los Angeles, hvor hun ble nummer 7.
Eduard Bloch
Liv og virke
Amerikansk etterretning gjorde et avhør av Bloch i 1941 og 1943 for å få et innblikk i Adolf Hitlers unge år. Doktoren husket ham godt, og sa at Adolf hadde bare oppført seg fint mot ham. Men han brydde seg lite om skolearbeid, med unntak av fagene tegning og historie. Han fortalte om en livlig gutt som svømte i Donau og slukte guttebøker, indianerbøkene av James Fenimore Cooper og den tyske forfatter Karl May.
Knut Einar Steinsli
Knut Einar Steinsli (født 16. august 1948 i Verdal) er en norsk veterinær, gårdbruker og politiker (Sp).
Etter Verdal interkommunale realskole og Steinkjer landsgymnas ble han uteksaminert fra Norges veterinærhøgskole i 1974. Han var privatpraktiserende veterinær og kontrollveterinær i Sauda i et år. Han ble deretter gårdbruker og privatpraktiserende veterinær i Verdal.
Bak kulissene (1954)
Bak kulissene (originaltittel: The Country Girl) er en amerikansk dramafilm fra 1954, regissert av George Seaton og produsert av Paramount Pictures. I hovedrollene spiller Bing Crosby, Grace Kelly og William Holden. Filmen handler om en alkoholisert, avdanket skuespiller som får en mulighet til å gjøre et comeback. Manus er skrevet av George Seaton, basert på teaterstykket med samme tittel fra 1950, skrevet av Clifford Odets.
Bak kulissene ble vist på Cannes filmfestival i 1955. Filmen ble nominert til sju Oscar-priser og vant to: For beste kvinnelige hovedrolle og beste filmatisering.
Handling
I et teater holdes det audition for en ny musikalsk produksjon. Regissør Bernie Dodd ser på en falmende stjerne Frank Elgin, og foreslår at han blir kastet i hovedrollen. Dette blir møtt med sterk motstand fra Cook, produsenten av showet. Imidlertid insisterer Bernie på Frank, som bor i en beskjeden leilighet sammen med sin kone Georgie. De er takknemlige for muligheten, men ikke sikker på om Frank kan takle alt dette arbeidet.
Franks karriere som skuespiller har i flere år slitt under hans egen usikkerhet. Flere år tidligere døde deres fem år gamle sønn Johnny, når han ble truffet av en bil og døde. Etter denne opplevelsen begynte Frank å slite voldsomt. Frank ble deretter en tung alkoholiker, som i stor grad er avhengig av hans kone.
Tamaskan
Tamaskan er en moderne spisshund av typen nordiske sledehundraser, endelig utformet i Finland for å ligne mest mulig på en ulv, men med gode egenskaper som familiehund.
Richard Smalley
Richard E. Smalley (født 6. juni 1943 i Akron, Summit County, Ohio, død 28. oktober 2005 i Houston, Harris County, Texas) var en amerikansk kjemiker og nobelprisvinner. Han ble tildelt Nobelprisen i kjemi i 1996 sammen med Robert Curl og Harold Kroto, for deres oppdagelse av fullerener.
Tamaskan
Opprinnelsen til rasen, som fortsatt mangler internasjonal anerkjennelse som en egen hunderase, var fem amerikanske hunder av ukjent opprinnelse, trolig av huskytype. Disse hundene ble importert til Storbritannia fra Amerika og senere krysset med blant annet blandingshunder av typene Alaskan malamute, sibirsk husky og schäferhund i den hensikt å avle fram en hund med et ulvelignende utseende, godt gemytt og bra egenskaper som familiehund. Rasen har også blitt prøvd ut i norske hundespann, men siden rasen inneholder schäferhund så klarer den ikke å konkurrere med sibirsk husky i utholdenhet.
Richard Smalley
Curl Kroto og Smalley oppdaget to nye formler av karbon, der karbonatomene sitter i sluttede skall. Antallet karbonatomer i skallet kan variere og ytterligere fullerener har blitt oppdaget senere. De tidlige kjente formene av karbon var grafitt (to former),  diamant (to former), kaoit og karbon (VI).
Alginat
Alginat er salter av alginsyre, et polysakkarid. Stoffene utvinnes av tang og tare, i Norge spesielt stortare og grisetang. Alginatene brukes på over 600 forskjellige måter. De har evnen til å fortykke, stabilisere og danne geleer og blir derfor mye brukt i næringsmiddelindustrien og til avtrykksmateriale ved framstilling av tannproteser. Stoffet blir mer og mer brukt i medisinindustrien, blant annet til å motvirke diabetesplager.
Norsk industri
Hvert år høstes det ca. 200 000 tonn stortare og grisetang på strekningen fra Rogaland til Trøndelag. FMC Biopolymer er et firma som produserer alginat. Den første norske fabrikken for produksjon av alginat var A/S Norsk Tangindustri på Jæren. Fabrikken var i drift bare noen få år. Fabrikken Protan i Drammen ble etablert i 1939 av Haakon Kierulf og fremstilte alginat som ble brukt til å produsere blant annet syltepulver. I dag virksomheten overtatt av det amerikanske selskapet FMC Corporation, som står for verdens største alginatproduksjon i Vormedal utenfor Haugesund og høster tang og tare fra Rogaland til Trøndelag.
Richard Smalley
Fullerener dannes når gassifisert karbon kondenserer i en atmosfære av heliumgass. De gassifiserte karbonatomene slår seg sammen til grupper opp mot noen hundre karbonatomer. Gassen ledes inn i et vakuumkammer, der den ekspanderer og kjøles ned til noen grader over  det absolutte nullpunkt. Det ble oppdaget at samlinger på 60 karbonatomer var spesielt stabile, noe som tydet på en molekylstruktur  med høy symmetri. Det ble derfor foreslått at molekylene kunne være en såkalt avkortet ikosaeder, en polyeder med 20 regelbundne  sekskanter og 12 regelbundne femkanter, lignende på mønsteret på  fotball. Gjennom videre forskning på slutten av 1980-tallet og begynnelsen av 1990-tallet kunne Curl, Kroto og Smally vise at den  foreslåtte strukturen var riktig.
Tamaskan
Avelsarbeidet ledet senere til at en gren ble ført til finsk Lappland, der det fantes sledehunder med et eksteriør som passet målsetningen. I februar 2006 ble så The Tamaskan Dog Register dannet. Senere også raseklubber i Storbritannia, Amerika og Europa. Fra Finland er det siden eksportert hunder til land som Danmark, Sverige, Nederland, Tyskland, Frankrike, Storbritannia, Hellas og USA.
Voksne hunder blir cirka 61-71 cm (hanner 63-71 cm, tisper 61-66 cm) i skulderhøyde og kan veie opp mot 45 kg (hanner 41-45 kg, tisper 23-38 kg).
Larne
Larne (fra irsk: Latharna) er en by i grevskapet Antrim i Nord-Irland. Byen har i henhold til folketellingen i 2011 en befolkning på 18 705 innbyggere. Byen ligger like nord for Belfast og er en mye brukt fergehavn. Havnen i Larne har vært i bruk i mer enn 1000 år, og er i moderne tid mest brukt av fraktskip, og er en viktig roll-on roll-off havn for passasjerer og gods. Tidligere var det vanligst å ta ferge til Stranraer i Skottland. Nå går det også ferge til Fleetwood i England. Den har en egen politistyrke, Larne Harbour Police. Den irske formen av navnet, Latharna, betyr «Lathars land» og viser til en irsk høvding som skal ha levd i området.
Demografi
I henhold til folketellingen den 27. mars 2011 bodde det 18 755 mennesker i Larne, som utgjorde 1,04 % av totalen i Nord-Irland. Av disse var rundt 18 % under 16 år og faktisk også 18 % over 65 år. Av den bosfaste befolkningen var nær 52 % kvinner og og nær 48 % menn.
Rundt 67 % tilhørte eller var blitt oppfostret som protestanter (eller annen ikke-katolsk kristendom), mens nær 26 % tilhørte eller var blitt oppfostret som katolikker. Rundt 71 % indikerte at de hadde en britisk nasjonalitet, 30 % hadde en nord-irsk nasjonal identitet, og 8,75 % hadde en nasjonal irsk identitet (svarene kunne indikere mer enn én nasjonal identitet). 17,2 % hadde en del kunnskap i ulster-skotsk, og 4,02 % hadde en del kunnskap i irsk-gælisk.
41 år var den gjennomsnittelige midtre alderen i befolkningen.
Den eldste tiden
Kystområdet rundt Larne har vært bebodd i årtusener, og antas å ha vært et av de eldste bebodde områdene på øya Irland, med disse eldste menneskelige befolkningene er antatt å ha ankommet fra dagens Skottland via North Channel. I Knockdhu, nord for Larne, var det en bygdeborg ute på en odde og bosetning fra bronsealderen. De eldste kystbeboerne antas å ha hatt en sofistikert kultur som involverte handel mellom kysten av North Channel og mellom andre bosetninger langs den skotske kysten. Kysten til Skottland er faktisk godt synlig herfra. Arkeologiske utgravninger i området har funnet flintverk og andre gjenstander som har blitt dateres fra 6000 f.Kr. og utover. Begrepet «Larniansk» har blitt benyttet av arkeologer for å beskrive slike flintverk og lignende gjenstander fra mesolittisk tid (og en gang for å beskrive mesolittisk kultur i Irland som helhet) fra den tiden da menneskene her levde som nomadiske jegere og samlere.
Larne har sitt navnet fra Latharna, et irsk-gælisk territorium eller túath som var en del av det mindre riket Dál nAraidi under Ulaid. Navnet stavet som Latharne ble brukt på et tidspunkt i referanse til den anglo-normanniske en undergruppe, tilsvarende et herred, av byen Carrickfergus. Latharna i seg selv betyr «Lathars land» eller «Lathars etterkommere». I henhold til legenden var Lathar en sønn av den førkristne kongen Úgaine Mór, beskrvet som en irsk overkonge.
Bosetningen fant feste der elven Inver renner ut i innsjøen Larne Lough. Dette området ble kjent på irsk som Inbhear an Latharna («elvemunningen til Latharna») og ble senere anglikisert som Inver Larne eller ganske enkelt Inver. Latharna ble bare brukt utelukkende på byen de siste århundrene. Den romerske keiseren Septimius Severus skal ha beskrevet hvordan, en romersk galei i 204 e.Kr. på vei til Skottland svingte ut av kurs til et sted kalt Portus Saxa, som er forsøksvis identifisert med Larne Lough, uten at man kan være sikker. De antikkens grekerne kjente også til kysten av Antrim, om ikke annet av omtale, og geografen Klaudios Ptolemaios på 100-tallet e.Kr. refererte til sted kalt Islandmagee på et av sine kart.
Middelalderen
Det er funnet spor etter norrøne nordboere som kom til området som vikinger på 900-tallet. Det ble avdekket norrøne gravsteder og gjenstander i området som er datert til denne tiden. I 1840 ble et mannlig skjelett funnet ved kysten av Larne. Graven var en enkel grop i sanden omtrent 1,5 meter over høyvannsmerket. Mannen var en kriger, gravlagt med et tveegget sverd lagt over brystet med håndtaket mot høyre hår. Han hadde også fått med seg en nål av bronse og en kam skåret ut av bein. Snorre Sturlasson omtaler et sted kalt Ulvreksfjorden (Larne Lough) i Olav den helliges saga hvor Einar Sigurdsson Vrangmunn kom i kamp med irskekongen Konofogors langt større hær, og slapp så vidt unna til Orknøyene med bare ett skip. Andre navn er Wulfrichford, Wolderfirth, Wolverflete og det bevarte navnet Olderfleet. Endelsen -fleet kommer fra norrøne fljot, i betydningen «innløp» eller kanskje heller «elv». Older- kan være forvansket fra norrøne oldu, i betydningen «bølge».
På 1200-tallet bygde den skotske familien Bissett festningen Olderfleet Castle ved Curran Point ved havnen i Larne. I 1315 gjorde bror av Robert Bruce, konge av Skottland, Edward Bruce, landgang ved Larne med sin 6000 sterke hær på vei for å erobre Irland. Olderfleet Castle, et tårnhus i fire etasjer, var av strategisk betydning. Edward var invitert av en del irske stormenn som ønsket en sterk hærfører i kampen mot engelskemennene. Edward Bruce og hans bror så på Irland som en mulig annen front i den pågående krigen mot normanniske England.
Bosetningen av Ulster
I 1569 utnevnte dronning Elizabeth I av England, og av Irland, den miltære kommandanten Moyses Hill til guvernør for Olderfleet Castle. Festningen var viktig for enhver erobring av Ulster. Etter 1600-tallets union mellom Skottland, England og Irland, tre land under en moark, under VI & I, kom mange flere nybyggere til Ulster via Larne under bosetningen av Ulster. Området rundt selve grevskapet Antrim var imidlertid ikke en del av den offisielle bosetningen fra 1600-tallet; i stedet ankom mange skotske nybyggere til området gjennom privat bosetting på 1600-tallet (slik de også hadde gjort i århundrne før).
Utvandring og opprør
I løpet av 1700-tallet emigrerte mange skotter-irere til Nord-Amerika fra havnen i Larne. Et monument i Curran Park til minne om Friends Goodwill, det første emigrantskipet som seilte fra Larne i mai 1717, på vei til Boston i Massachusetts i regionen New England i det moderne USA. Bostons langvarige skotsk-irske røtter kan spores tilbake til Larne.
Byen er dokumentert som den første i grevskapet Antrim som ble tatt av opprørsforeningen United Irishmen under det skjebnesvangre opprøret i 1798. De protestantiske opprørerne fra dette området (nesten utelukkende presbyterianske) fylte Larne og engasjerte regjeringsstyrkene rundt klokken 02.00 om morgenen 7 juni. Dette overraskende angrepet drev garnisonen til å flykte fra byen, på hvilket tidspunkt opprørsstyrken marsjerte for å slutte seg til Henry Joy McCracken og kjempe i slaget ved Antrim.
I 1914 forberedte lojalister seg imot loven om selvstyre (Home Rule Act 1914) på væpnet motstand. I en episode kjent som våpensmuglingen i Larne ble tyske, østerrikske og italienske våpen med ammunisjon fraktet inn i havnene i Larne og Bangor i nattens mulm og mørke og spredt over hele Ulster. Denne begivenheten markerte et stort skritt i å sementere retten til unionistene i Ulster om å forbli i Storbritannia, og dette beførte til slutt til opprettelsen av Nord-Irland.
Konflikten i Nord-Irland
Hendelser som involverte dødsfall
Industri og handel
En rekke butikker kan bli funnet langs hovedgaten Larne Main Street, Dunluce Street, Laharna Retail Park og store supermarkeder utenfor Harbour Highway nær havnen. Et marked holdes også hver onsdag på Larne Market Yard.
Vennskapsbyer
Lerne har følgende vennskapsbyer:
Clover har oppkalt en av sine skoler, Larne Elementary School, etter Lerne.
Gallauniform
Gallauniform, i Norge gjerne også mørk uniform, er en uniform som blir brukt til parader og andre høytidelige og festlige anledninger. Modellene til mange av dagens gallauniformer i Vesten skriver seg fra fargerike militæruniformer og drakttradisjoner fra victoriatiden og napoleonskrigene.
I bruk tilsvarer gallauniformen sivil galla (ballkjole/kjole og hvitt).
Gallauniformer bygger gjerne på eldre tiders uniformer og kan være fargerike og upraktiske, selv om uniformene de bygger på i sin tid var feltuniformer.
De fleste gallauniformer kombinerer lange jakker med bukser med tresser. Man skiller mellom gallauniform, messeuniform, og paradeuniform. I noen tilfeller er dette samme antrekk med små forskjeller i tilbehøret, men i andre er dette helt forskjellige antrekk, med forskjellige bruksområder.
Typer gallauniformer
I mange land eksisterer det flere grader av gallauniformer, der «stor gallauniform» har livkjole, mens «liten gallauniform» har kjole uten «haler» (skjøter bak), det vil si jakke. I Norge i dag er det bare Sjøforsvaret og hoffet der stor gallauniform med livkjole bæres. Rent historisk skriver uniformene med livkjole seg fra 1700-tallet, da 1600-tallets side, omfangsrike, justaucorpser gradvis ble slankere, og på 1800-tallet da plaggene ble mindre fargerike. Slike mannsplagg ble på fransk kalt frac, på dansk og norsk kjol og kjole. Uniformsfrakker i fargerikt stoff og med lange skjøter bak ble derfor gjerne omtalt som «våpenkjole». Gallauniformer med jakke og bukse skriver seg fra victoriatidens uniformer.
Norske gallauniformer
I den norske forsvaret er det bare hæren som har en egen gallauniform. Den moderne utformingen fikk denne uniformen ved uniformsreglementet av 1897, og ved innføring av grå uniformer i 1908 ble den gamle mørke uniformen beholdt som gallauniform under betegnelsen «fredsuniform» (i motsetning til den grå feltuniformen). Uniformsreglementet gjennomgikk endringer i 1956. Til galla ble epauletter erstattet med bradenburgere (skulderflettinger), og skjerf erstattet av belte i våpenets metallfarge. Kepi ble erstattet med skyggelue tilsvarende tjenesteuniformens i mørk blå.
Uniformen er mørk blå, nesten svart, og snittet ligner paradeuniformene som nyttes i Hans Majestet Kongens Garde. Uniformen har bukse med beiser i våpenfargen eller langt svart skjørt for kvinner med tilsvarende beiser. Jakken har stående krage. Alle våpen utenom kavaleriet og generaler har jakke med en enkel knappestolpe. Fargen på knapper og distinksjoner er enten sølv eller gull. Jakken er kantet med passepoil i våpenfargen. Generaler har mørk blå dobbeltspent jakke, med røde passepoiler, og knapper i gull. Kavaleriet har dobbeltspent jakke i mørk grønt med karmosinrøde passepoiler og knapper og distinksjoner i sølv.
Shakul Samed
Shakul Samed (født 17. september 1999) er en ghanesisk bokser.
Gallauniform
Norske gallauniformer
Sjøforsvaret har ikke en gallauniform på samme måte som Hæren. De har isteden en mørk blå messeuniform av spencer-typen med hvit vest til aftensbruk. Offiserer kan nytte livkjole i stedet for spencer til galla. På dagtid nyttes tjenesteuniform.
Sheriffen (TV-serie)
Sheriffen (originaltittel: Picket Fences) var en amerikansk dramaserie som gikk på CBS fra 1992 til 1996. Hovedrollene ble spilt av Tom Skerritt og Kathy Baker, mens andre sentrale roller ble spilt av Holly Marie Combs, Costas Mandylor, Lauren Holly, Justin Shenkarow, Adam Wylie, Fyvush Finkel og Ray Walston. Serien ble skapt av David E. Kelley.
Gallauniform
Norske gallauniformer
Luftforsvaret har tilsvarende praksis som Sjøforsvaret, men deres uniform er koksblå, istedenfor mørk blå.
Sheriffen (TV-serie)
Sheriffen kan beskrives som en dramaserie med innslag av mysterier og komedie.
Den vant 14 Emmy-priser, to av dem for beste dramaserie.
Serien gikk på norsk TV 2 fra midten av 1990-tallet og til ca. 2000.
Gallauniform
Bruk
Gallauniformer er seremonielle og nyttes ved svært høytidelige anledninger. Dette kan eksempelvis være:
Sheriffen (TV-serie)
Handling
Handlingen var lagt til den oppdiktede småbyen Rome i Wisconsin der det ofte skjedde merkelige og uvanlige ting. I handlingens sentrum sto byens sheriff (Tom Skerritt) som ble involvert i hendelsene.
Episodene omhandlet ofte temaer som blant annet rasisme, abort, homoseksualitet, religion, polygami og selvantennende mennesker.
Om serien
Serien hadde relativt dårlige seertall i USA, til tross for at dem ble sendt i prime time. Den første sesongen havnet på 80.-plass på Nielsen ratings, mens andre sesong havnet på en 66.-plass. Den ble dermed liggende langt utenfor top-30 lista.
Gallauniform
Bruk
Gallauniform er ikke en del av materiellet som blir utdelt utenom i HMKG og Forsvarets musikkorps. Derfor er det få eller ingen vernepliktige utenom HMKG som nytter gallauniform.
Jakob von Metzler
Jakob von Metzler (født 17. april 1991, død 27. september 2002 i Frankfurt am Main) var sønn av den tyske bankieren Friedrich von Metzler.
Gallauniform
Bruk
Befal kan anskaffe gallauniform for egen regning.
Sheriffen (TV-serie)
Priser
Kathy Baker vant tre Emmy-priser, en Golden Globe og en Screen Actors Guild Awards for sin rolle, mens Tom Skerritt vant en Emmy. I tillegg til dette vant Leigh Taylor-Young og Fyvush Finkel en Emmy hver for sine biroller, mens Ray Walston vant to. Gjesteopptredenene til skuespillere som Richard Kiley og Paul Winfield ble også belønnet med Emmy. En rekke av de bak kameraet ble også belønnet med Emmy-priser.
Trivia
Serien hadde to «crossover episodes» med Chicago Hope, en serie som også var skapt av David E. Kelley.
Magne C. Krohn
Magne Conrad Krohn (født 31. desember 1928 i Engerdal) er en norsk luthersk prest og forfatter av andaktsbøker og oppbyggelige bøker. Han ble cand.theol. ved Menighetsfakultetet i 1954 og ordinert til prest i 1956 til tjeneste i Indremisjonsselskapet, hvor han var sekretær og siden bibelskolelærer ved Bibelskolen i Staffeldtsgate. En periode var han også redaktør av For Fattig og Rik, Indremisjonsselskapets hovedorgan. Sin prestetjeneste hadde han som sykehusprest på Diakonissehuset i Oslo og som prest i Sinsen kirke i Oslo fra 1963 og deretter i Bekkelaget menighet fram til 1994. Han var menighetsprest i 24 år, og da han ble pensjonist, ble han sykehjemsprest på Grefsen. Krohn var i en årrekke knyttet til avisen Vårt Land som andakt-skribent. Noen av hans andakter ble samlet i andaktsboken Bare et øyeblikk, som kom ut i første utgave i 1988 på Lunde forlag, og i andre opplag i 1996 på Luther forlag. Han ga også ut flere andre bøker og oversatte Tårnvaktens datter av den svenske forfatteren Axel Hambræus.
Harold Kroto
Harold W. Kroto (født 7. oktober 1939 i Wisbech i Cambridgeshire, død 30. april 2016 i Lewes) var en britisk kjemiker og nobelprisvinner. Han ble tildelt Nobelprisen i kjemi i 1996 sammen med Robert Curl og Richard Smalley for oppdagelsen av fullerener.
Bakgrunn
Kroto ble født som Harold Krotoschiner. Etternavnet er av schlesisk opprinnelse. Farens familie kom fra Bojanowo i det som nå er Polen, og moren fra Berlin. Begge foreldrene ble født i Berlin og flyktet i 1937 fra nazistene til England, ettersom faren var jødisk. I 1955 ble navnet forkortet til Kroto.
Han vokste opp i Bolton i Lancashire. Han gikk der på Bolton School, sammen med (blant andre) den senere skuespilleren Ian McKellen. I skoletiden begynte han å befatte seg med kjemi, fysikk og matematikk. På anbefaling fra sin kjemilærer Harry Heaney (som senere ble professor for organisk kjemi) begynte han på kjemistudiet i Sheffield.
I 1963 giftet han seg med Margaret Henrietta Hunter. . Paret fikk to sønner.
Forsker
Robert Curl, Harald Kroto og Richard Smalley oppdaget to nye former av karbon, der karbonatomene sitter i sluttede skall. Antallet karbonatomer i skallet kan variere og ytterligere fullerener har blitt oppdaget senere. De tidlige kjente formene av karbon var grafitt (to former),  diamant (to former), kaoit og karbon (VI).
Fullerener dannes når gassifisert karbon kondenserer i en atmosfære av heliumgass. De gassifiserte karbonatomene slår seg sammen til grupper opp mot noen hundre karbonatomer. Gassen ledes inn i et vakuumkammer, der den ekspanderer og kjøles ned til noen grader over  det absolutte nullpunkt. Det ble oppdaget at samlinger på 60 karbonatomer var spesielt stabile, noe som tydet på en molekylstruktur  med høy symmetri. Det ble derfor foreslått at molekylene kunne være en såkalt avkortet ikosaeder, en polyeder med 20 regelbundne  sekskanter og 12 regelbundne femkanter, lignende på det klassiske mønsteret på en fotball. Gjennom videre forskning på slutten av 1980-tallet og begynnelsen av 1990-tallet kunne Curl, Kroto og Smally vise at den foreslåtte strukturen var riktig.
Bymusikken Heimdal
Bymusikken Heimdal var et korps fra Porsgrunn i Telemark. Korpset ble opprinnelig stiftet i 1886 under navnet Porsgrund Arbeiderforenings Hornsekstett. Korpset fikk ikke sitt endelige navn før 15. september 1930. Korpset ble 14. januar 1954 slått sammen med Porsgrunn Ungdomskorps til Porsgrunn Janitsjarorkester.
Historie
Medlemmene i Porsgrunds Musikkforening startet i 1870-80 årene en hornsekstett som kalte seg Heimdal. Byens organist Oscar Hansen var dirigent og drivende kraft i foreningen. Denne sekstetten ble avviklet etter en stund, men gjenværende medlemmer stiftet i 1886 Porsgrund Arbeiderforenings Hornsekstett, som senere tok navnet Heimdal. Navnet refererte til den gamle norrøne guden Heimdall, som etter sagnet var den som hadde gjallarhornet.
Korpset var populært og fikk økonomisk støtte fra Porsgrunds Sparebank. De holdt regelmessige konserter på Dampskipsbrygga i Porsgrunn, og opptrådte også sammen med sangforeningen Skald, forløperen til nåværende Porsgrunds Sangforening. Heimdal spilte også i Østre Porsgrunn kirke til jul og påske før kirken fikk sitt nye orgel i 1908.
Heimdal slet etter hvert med rekrutteringen, og på 1920-tallet var det nesten ikke liv igjen i korpset. Da Norsk Hydro startet etableringen på Herøya i 1928 bedret dette seg etter hvert. Heimdal ble reorganisert, og i møte den 15. september 1930 fikk korpset det fulle navnet Bymusikken Heimdal.
Bymusikken Heimdal gikk inn i Telemark Fylkes Musikkforbund fra 1931. Da Heimdal feiret sitt 50-årsjubileum i 1936 hadde de en medlemsmasse på 27 aktive utøvere.
Veøy kirke
Veøy kirke er en langkirke i tre og dragestil tegnet av Karl Norum. Den ligger på Sølsnes i Molde og ble innviet i 1907 til erstatning for den tidligere fylkeskirken på Veøya (som nå er vernet og kjent som Gamle Veøy kirke). Den er en del av Den norske kirke og hører til Molde domprosti i Møre bispedømme.
Bymusikken Heimdal
Historie
I 1952 var Elfsborg-garden fra Borås i Sverige på besøk i Porsgrunn, og Bymusikken Heimdal gjennomførte en gjenvisitt til Borås i 1951.
Veøy kirke
Kirkegården omtales som Sølsnes kirkegård.
Bymusikken Heimdal
Minneverdige opptredener
Bymusikken Heimdals første opptreden 17. mai 1887
Besøk av kong Oscar II i Porsgrunn 1893
Veøy kirke
Kirkestallene
Litt nord for kirken, er en stall for hestene til de kirkebesøkende. Den ble bygget i 1907, samtidig med kirken og er blitt restaurert. Bruken av stallen opphørte samtidig som bilen overtok for hesteskyss på 1950-tallet.
Hver gård hadde ansvar for å bygge sin egen stallplass, derfor kan utformingen av stallrommene variere noe. Stallene ligger mot hverandre i to rekker med en midtgang. Bygningen er enkelt satt opp med et pulttak. Foruten stallplass for hestene finnes det også utedo for de kirkebesøkende. Ett for kvinner og ett for menn.
Bymusikken Heimdal
Minneverdige opptredener
Folkeavstemningen i 1905
Dirigenter
Dirigenter i Bymusikken Heimdal
Veøy kirke
Kirkestallene
Etterhvert forfalt stallen mer og mer. I 1996 ble stallene restaurert av Molde kommune etter initiativ fra Fortidsminneforeningen avdeling Romsdal. Arbeidet ble utført med støtte fra Fortidsminneforeningen, Fylkeskonservatoren i Møre og Romsdal, Malo sagbruk og lokale ildsjeler. Stallplass ved kirkene i Norge var vanlige, men de fleste er forfalt og revet. Kirkestallene ved Veøy kirke er de eneste bevarte i Møre og Romsdal.
Søsterkirke
Holm kirke i Rauma kommune er bygget samtidig og er søsterkirke. De to kirkene ligger på hver sin side av Langfjorden.